In cartea de geografie a baiatului meu, clasa a VI-a, Pamantul a fost creat acum 3 miliarde de ani, printr-un eveniment natural.

Sau nu? O caseta in text ofera si varianta religioasa: pamantul a fost creat de Dumnezeu, acum 6000 de ani. Asa scrie in Biblie, explica autorul manualului.

„Poooftim? Intr-un manual de geografie? Nu unul de religie?”, ar exclama orice om cu scaun la cap. Da, intr-un manual de stiinta, unde habotnicii au reusit, prin abile manevre de PR, cu complicitatea unor politicieni inca incomplet evoluati din maimuta, plasarea unei asemenea minciuni.

Pentru ca e o minciuna.

Pentru ca e obraznicie la adresa oamenilor care si-au dat viata ca noi sa stim tot ce scrie acolo, in manualul acela!

Pentru ca e o tentativa de inselaciune spirituala, in scop de profit. Fara nici o grija pentru ce se intampla in mintea copiiilor atunci cand li se spune ca peste dovezi poti sa treci cu o credinta. Ca o minciuna e acceptabila daca te ajuta sa te linistesti in privinta mortii tale. Ca pana la urma nici nu merita, poate, sa mai inveti lucruri exacte si sa incerci sa afli si altele, cand e mai simplu si mai banos sa ramai in Evul Mediu cu mintea – in asteptarea momentului in care vei fi acolo si cu trupul!

Dar nu asta e scopul meu azi, sa va explic de ce va faceti iluzii. Eu stiu un lucru: manualul de geografie are dreptul, spre deosebire de religie, sa spuna adevarul bazat pe dovezi. Pe el nu are de ce sa-l intereseze ce CREDE lumea. El trebuie sa fie emanatia a ceea ce STIE omenirea. Pentru ca altfel e doar o brosura de PR a unui business sfant, in care ochiul dracului a apucat sa arunce o privire pofticioasa si spre educatia si viitorul copiilor mei.

Deci hai sa ne uitam la ambele afirmatii: ce dovezi exista pentru cei trei miliarde de ani? Ei bine, e mai simplu decat pare. E suficient un drum cu masina pana la munte si, cum iesi din Breaza, ai in fata un versant muntos format din straturi de piatra, asezate la un unghi de 45 de grade. E limpede, daca te gandesti un pic, ca piatra aia a fost odata nisip intarit, care s-a asezat orizontal, iar dupa aceea, forte uriase au avut la dispozitie suficient de mult timp incat s-o miste in pozitia asta. Mult timp. Foarte mult timp. Se poate si calcula cat, dar nu va plictisesc acum.

Ce dovezi exista cu privire la Dumnezeu si versiunea biblica? Una singura: o carte scrisa de un trib din Iudeea, acum 5000 de ani. Cu toate astea, copiii nostri trebuie sa afle, dintr-un manual de STIINTA, si versiunea asta. De ce nu aia budista? Pentru ca politicienii care decid ce e-n manuale nu traiesc in India?

Dar am zis vorba asta, manual de stiinta si imi crapa obrazul de rusine. Un astfel de manual n-are cum sa accepte o informatie dovedita ca falsa de cel putin 200 de ani! E o umilinta nesfarsita si pentru profesori: pe cine mai reprezinta ei? Pe oamenii de stiinta sau pe popi? Adevarul sau iluzia?

In numele lor si al meu ca parinte, am o intrebare: Parinte, cu ce drept ai decis tu sa incerci sa-mi inseli copilul? Cine ti-a dat procura sa-ti bati joc de munca a mii de oameni (da, aia care au aflat cu adevarat ce varsta are Pamantul!)? Cine ti-a permis sa asezi tinicheaua asta aurita de informatie ne-stiintifica mincinoasa, intr-o carte care ar trebui sa-mi educe copilul in legatura cu adevarul care se obtine prin dovezi?

Si nu e doar cartea de geografie. Incet-incet, evolutia naturala e atacata de site-urile crestine, care si-ar dori s-o scoata din manualele de biologie. Tot ce a dat stiinta mai bun trebuie sa taca, ca sa se poata auzi ignoranta cu matanii.

Acum 20 de ani m-am bucurat cand religia a intrat in scoli, desi nu eram religios. Nu-mi imaginam insa ca religia isi va dori sa le distruga in esenta lor. Pentru ca esenta scolii este stiinta. Ea ne duce inainte, in ciuda lui Malraux si a lui Tutea. Pentru ca nu Tutea ne da caldura in casa si nu Sf. Ioan Gura de Aur ne programeaza Ipad-ul. Si nici unul nu mi se pare un model de cariera pentru copiii nostri.

Dar totusi, hai, sa zicem ca accept o carte de religie optional in scoli. Hai sa zicem ca accept si cartile astea cu varianta credinciosilor asupra istoriei gelogice.

Dar vreau ceva la schimb.

Vreau cartea de religie. Vreau sa scriem si noi in ea, astia care mai credem in ratiune. Vreau doar atat, o nota de subsol: „Adam e doar o explicatie. Exista si explicatia alternativa ca omul a evoluat dintr-un stramos comun cu maimuta.”

De ce nu exista, Parinte, acest pasaj? De ce duci inapoi Romania inapoi in Evul Mediu? De ce te folosesti de religie pentru sporirea puterii lumesti? Si mai ales de ce imi minti copilul?

Parinte, de ce ce imi minti copilul? Cine ti-a dat acest drept?

Dumnezeu?

Esti sigur ca stie ce faci?